**PROIECTUL**

**DECIZIEI ETAPEI DE INCADRARE**

    Ca urmare a solicitării de emitere a acordului de mediu adresate de **ION-ANDREI NICOLAE ÎNTREPRINDERE FAMILIALĂ** înregistrată la Agentia pentru protectia mediului Suceava cu nr. 2044 din 01.03.2018, în baza Hotărârii Guvernului [nr. 445/2009](http://www.legestart.ro/Hotararea-445-2009-evaluarea-impactului-anumitor-proiecte-publice-private-asupra-mediului-%28MzM1MjEy%29.htm) privind evaluarea impactului anumitor proiecte publice si private asupra mediului si a Ordonantei de urgenta a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) privind regimul ariilor naturale protejate, conservarea habitatelor naturale, a florei si faunei salbatice, cu modificările si completările ulterioare,

    Agentia pentru protectia mediului Suceava **decide**, ca urmare a consultărilor desfăşurate în cadrul şedinţei Comisiei de Analiza Tehnica din data de 23.03.2018, că proiectul **„Schimbare destinaţie din anexe gospodăreşti ale exploataţiei agricole (magazie utilaje, scule, atelier şi spaţiu pentru cazare) în spaţiu demontarea maşinilor şi echipamentelor scoase din uz pentru recuperarea materialelor”**propus a fi amplasat în comuna Cornu Luncii, satul Sasca Nouă, judeţul Suceava se supune evaluării impactului asupra mediului şi nu se supune evaluarii adecvate.

  Justificarea prezentei decizii:

**I.** Motivele care au stat la baza luării deciziei etapei de incadrare în procedura de evaluare a impactului asupra mediului sunt următoarele:

1. proiectul se incadreaza in prevederile Hotărârii Guvernului nr. 445/2009, anexa nr.2 pct.11 lit. e – *“depozite de fier vechi, de vehicule uzate, inclusiv deşeuri de vehicule”*

**b)** mărimea amplasamentului: terenul destinat demontării maşinilor şi echipamentelor scoase din uz pentru recuperarea materialelor este situat în extravilanul satului Sasca Nouă, comuna Cornu Luncii, judeţul Suceava şi are folosinţa actuală de teren curţi construcţii.

 Conform Certificatului de Urbanism nr.15/08.02 2018 emis de Comuna Cornu Luncii, terenul şi construcţiile existente işi pot schimba destinaţia (din anexe gospodăreşti ale exploataţiei agricole (magazie utilaje, scule, atelier şi spaţiu pentru cazare) în spaţiu demontarea maşinilor şi echipamentelor scoase din uz pentru recuperarea materialelor).

 Suprafaţa parcelei este de 4600 mp şi este proprietatea **ION-ANDREI NICOLAE ÎNTREPRINDERE FAMILIALĂ**, conform Certificatului de urbanism nr.15/08.02.2018. Terenul **nu** este inclus în zonă de rezervaţie istorică sau „Natura 2000”.

Amplasamentul este într-o zona accesibila, cu acces la drumul existent în zonă.

Suprafaţa de 4600 mp este compusă din :

* - suprafaţă construită de 180 mp, alcătuită din următoarele spaţii : atelier dezmembrare (60 mp), magazie prevăzută cu rafturi pentru depozitarea părţilor componente ale VSU dezmembrate, grup sanitar (3 mp), birou (7 mp), vestiar (4 mp) şi spţiu asigurat pentru depozitarea deşeurilor periculoase (acumulatori auto uzaţi şi recipientele etanşe în care se depozitează fluidele rezultate din depolarea VSU) (6 mp) ;

- suprafaţă liberă de 4480 mp repartizată astfel : parcare auto pavată (300 mp), zonă de livrare VSU (120 mp), platformă betonată pentru depoluarea VSU (265 mp) cu pantă spre separatorul de produse petroliere, zona de depozitare a vehiculelor pretratate (200 mp); platformă betonată pentru depozitarea deşeurilor reciclabile rezultate din dezmembrare (1000mp), cale de acces.

Obiectivul este împrejmuit.

Alimentarea cu apă, în scop potabil se asigură dintr-o sursă proprie (fântână).

Evacuarea apelor uzate se realizează astfel:

-apele uzate menajer sunt evacuate într-un bazin vidanjabil cu V = 8 mc;

-apele pluviale care spală platforma betonată pe care sunt aşezate vehiculele scoase din uz colectate (care conţin fluide) sunt dirijate prin panta platformei , în deparatorul de produse petroliere şi apoi în bazinul vidanjabil;

- eventualele scurgeri accidentale de fluide din zona de dezmembrare VSU sunt trecute prin rigola cu dimensiunile de 30m x 0,2 x 0,20 m, canal colector 3m x 0,5m x 0,6 m, separator de produse petroliere cu V = 8 mc, racordat la bazinul vidanjabil existent pe amplasament.

**TOATE ZONELE TREBUIE SĂ FIE IDENTIFICATE ÎN MOD CLAR.**

Vidanjarea se va face la cerere de către o societate autorizată, în baza unui contract, la cea mai apropiată stație de epurare.

 În vecinătatea amplasamentului nu se găsesc construcții de locuințe.

1. Alimentarea cu energie electricaeste asigurată de o microcentrala eoliana şi panouri solare voltaice.

**c)** cumularea cu alte proiecte - nu este cazul;

**d)** utilizarea resurselor naturale - nu este cazul;

**e)** producţia de deşeuri – nu este cazul, deoarece amenajarile există ( pe amplasament a funcţionat un atelier de reparaţii auto.

 Deşeurile menajere se vor colecta şi preda la operatorii locali de salubritate autorizaţi.

**f)** emisiile poluante, inclusiv zgomotul şi alte surse de disconfort - nu este cazul.

**g)** riscul de accident, ţinându-se seama în special de substanţele şi tehnologiile utilizate - nu este cazul.

**2. Localizarea proiectului -**  intravilanul satului Sasca Nouă, comuna Cornu Luncii, str. Principală, nr.22, judeţul Suceava.

**a)** utilizarea existentă a terenului - curţi construcţii

**b)** relativa abundenţă a resurselor naturale din zonă, calitatea şi capacitatea regenerativă a acestora - nu este cazul;

**c)** capacitatea de absorbţie a mediului cu atenţie deosebită pentru:

- zone umede - nu este cazul;

- zone costiere - nu este cazul;

- zone montane şi cele împădurite - nu este cazul;

- parcuri şi rezervaţii naturale - nu este cazul;

- ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc.- nu este cazul;

- zonele de protecţie specială, mai ales cele desemnate prin OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional-Secţiunea III-zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare şi HG nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică - nu este cazul;

- ariile în care standardele de calitate a mediului stabilite de legislaţie au fost deja depăşite - nu este cazul;

- ariile dens populate - nu este cazul;

- peisajele cu semnificaţie istorică, culturală şi arheologică - nu este cazul;

**3. Caracteristica impactului potenţial**

**a)** extinderea impactului - aria geografică şi numărul persoanelor afectate - aria este una locală iar impactul final asupra factorilor de mediu va fi unul pozitiv.

**b)** natura transfrontieră a impactului - nu este cazul

**c)** mărimea şi complexitatea impactului - nu este cazul

**d)** probabilitatea impactului - nu este cazul

**e)** durata, frecvenţa şi reversibilitatea impactului - nu este cazul

   Condiţiile de realizare a proiectului (se aplica pentru proiectele pentru care autoritatea competenta pentru protecţia mediului a decis că nu este necesară parcurgerea procedurilor de evaluare a impactului asupra mediului şi evaluarea adecvată):

 a**)** investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în Certificatul de urbanism nr. 15/08.02.2018 emis de Comuna Cornu Luncii, judeţul Suceava.

b) conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări.

c) se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;

d) se vor lua toate măsurile tehnice şi organizatorice pe toată perioada desfăşurării lucrărilor pentru a nu afecta factorii de mediu, sănătatea şi confortul populaţiei din zona respectivă;

e) întreţinerea şi reparaţia utilajelor şi mijloacelor de transport folosite la lucrări se va face în unităţi specializate; utilajele tehnologice şi mijloacele de transport vor respecta prevederile HG nr. 332/2007 privind stabilirea procedurilor pentru aprobarea de tip a motoarelor destinate a fi montate pe maşini mobile nerutiere şi a motoarelor destinate vehiculelor pentru transportul rutier de personae sau marfă şi stabilirea măsurilor de limitare a emisiilor gazoase şi de particule poluante provenite de la acestea, în scopul protecţiei atmosferei;

f) se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora în conformitate cu prevederile Legii nr. 211/2011. Deșeurile se vor depozita pe sortimente în pubele închise ermetic, care vor fi amplasate într-un punct gospodăresc propriu, de unde vor fi colectate și transportate la groapa de gunoi, de către firme specializate, în baza unui contract de prestări servicii.

g) nivelul de zgomot generat de desfăşurarea lucrărilor se va încadra în prevederile STAS 10009/1988-acustica urbană;

h) la finalizarea lucrărilor se vor îndepărta resturile de materiale de construcţie şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială.

 **La finalizarea investiţiei titularul are obligaţia de a solicita şi obţine autorizaţia de mediu.**